Broj: 01-224/2014.   
 Zagreb, 28.08.2014. godine

**Udruženje obrtnika grada Zagreba** u okviru programa Ministarstva poduzetništva i obrta „Poduzetnički impuls“ za 2014. – mjera D2.2 Stipendije učenicima u obrtničkim zanimanjima raspisuje

**N A T J E Č A J   
o dodjeli 7 stipendija učenicima koji se obrazuju za deficitarna zanimanja   
za školsku godinu 2014 /2015.**

**I.OPĆI PODACI**Udruženje obrtnika grada Zagreba stipendirat će 7 učenika prvih, drugih i trećih razreda srednjih strukovnih škola koji se obrazuju za deficitarna obrtnička zanimanja.

Prijave se podnose u Udruženje obrtnika grada Zagreba, Trg Mažuranića 13, Zagreb.  
Rok za podnošenje prijava je 8 (osam) dana od dana objave natječaja, odnosno do  
 04. rujna 2014.)

**II. UVJETI ZA DODJELU STIPENDIJA**

Pravo na stipendiju ostvaruju učenici upisani u srednje strukovne škole / prvog, drugog i trećeg razreda / koji se obrazuju za deficitarna obrtnička zanimanja koja su određena kao deficitarna prema objavljenom Javnom pozivu iz programa „ Poduzetnički impuls“ za 2014 godinu aktivnost D2.2 Stipendije učenicima u obrtničkim zanimanjima. Pravo na stipendiju ostvaruju učenici koji imaju status redovitog učenika te imaju prebivalište na području Grada Zagreba.

Kandidati ne smiju biti korisnici drugih stipendija.

**III. KRITERIJI ZA DODJELU STIPENDIJA**

Kriteriji za dodjelu stipendija su: opći uspjeh svih predmeta u zadnja dva završena razreda i socijalni status.

**IV. DOKAZ O ISPUNJAVANJU UVJETA I KRITERIJA**

Uz zamolbu za dodjelu stipendije kandidati su dužni priložiti i slijedeće dokaze  
 *- potvrdu o upisu u strukovnu školu odgovarajućeg zanimanja ,   
 - presliku svjedodžbi zadnja dva završena razreda  
 - mišljenje nadležnog Centra za socijalnu skrb o socijalnom statusu ( nije obavezno )*

**V. BROJ I VISINA STIPENDIJA**

Po ovom natječaju bit će dodijeljeno 7 stipendija za učenike prvih, drugih i trećih razreda srednjih strukovnih škola koji se obrazuju za deficitarna zanimanja u iznosu 500,00 kuna mjesečno.

**Popis zanimanja koja su ovom mjerom određena kao deficitarna**: alatničar, autoelektričar, autolakirer, autolimar, automehatroničar, **bravar**, dimnjačar, drvotokar, elektroinstalater, elektromehaničar, fasader, galanterist, glazbalar, **instalater grijanja i klimatizacije**, klesar, klobučar, kotlar, kovač, krojač, krovopokrivač, krznar, **limar**, ljevač, mehaničar poljoprivrednih strojeva, mesar, mlinar, obućar, optičar, pekar, **plinoinstalater**, precizni mehaničar, puškar, soboslikar-ličilac, stolar, strojobravar, tapetar, tesar, tokar, urar, **vodoinstalater** i zidar.

Predsjednik Udruženja   
 Vlado Crkvenac, v.r.